कच्चे बाईपास पर जल्द बनेगा नया बस स्टैंड
जींदमें नए बस स्टैंड बनाने के लिए वर्षों से अटके किसानों के अवार्ड की राशि अब सरकार ने रिलीज कर दी है। कच्चे बाईपास पर बस स्टैंड के लिए अधिग्रहीत करीब 12 एकड़ जमीन के किसानों के अटके अवार्ड की 12.27 करोड़ की राशि राजस्व विभाग अब संबंधित किसानों को बांटेगा। अवार्ड बंटने के बाद बस स्टैंड निर्माण की कवायद शुरू हो जाएगी।
बस स्टैंड के लिए अधिग्रहण की गई जमीन के भू-मालिकों को सरकार 12 प्रतिशत ब्याज समेत मुआवजा राशि देगी। उक्त जमीन पिछले तीन वर्ष से वीरान पड़ी है। सरकार इस पर कुछ निर्माण नहीं करा सकी और किसानों को इस जमीन पर खेती करने की इजाजत नहीं मिल पाई थी। डीआरओ महेंद्र सिंह के मुताबिक अब संबंधित जमीन के मालिक रहे किसानों को जल्द अवार्ड बांटे जाएंगे। इसके लिए सरकार की ओर से शनिवार को राशि रिलीज कर दी गई है। जबकि भूमि अधिग्रहण के सेक्शन 4 6 के तहत कार्रवाई पिछले चार माह पहले ही की जा चुकी है। संबंधित किसानों रामस्वरूप शर्मा, चंदगी राम यादव, बलवंत, सूरजमल मलिक, सत्यनारायण, रामदिया, इंद्र सिंह गिल कंवर सिंह आदि ने अवार्ड बांटने के लिए कई बार प्रशासन सरकार से मांग उठाई हुई थी। किसानों का कहना था कि उन्हें मार्केट वैल्यू के हिसाब से उनकी जमीन की मुआवजा राशि मिलनी चाहिए।
जल्द ही किसानों को दी जाएगी अवार्ड राशि
^कच्चेबाईपास पर नए बस स्टैंड के लिए अधिग्रहीत की गई जमीन से संबंधित रहे किसानों के अवार्ड की राशि 12.27 करोड़ रुपए सरकार ने रिलीज कर दी है। इसके लिए वे खुद प्रयासरत थे। यह राशि जल्द ही किसानों को आवंटित की जाएगी। इसके बाद बस स्टैंड निर्माण कराने की कवायद शुरू हो जाएगी। सरकार जिला प्रशासन इसके प्रति गंभीर है। बस स्टैंड बनने से शहर में जाम की समस्या से छुटकारा मिलेगा।\\\' -विनयसिंह, डीसी, जींद।
बस स्टैंड का जल्द निर्माण कराना चाहिए : गर्ग
^शहरके बाहर नया बस स्टैंड बनाने की मांग वर्षों से पेंडिंग है। अगर जल्द नया बस स्टैंड बनाया जाए तो शहर में बसों के आवागमन से लगने वाले जाम से मुक्ति मिल जाएगी। सरकार को इसका जल्द निर्माण कराना चाहिए।\\\' -वीपीगर्ग, पूर्व प्रधान लायंस क्लब।
जाम कम होने से समय की होगी बचत : दिनेश
^शहरमें वाहनों की अधिकता के चलते अक्सर हादसे होते रहते हैं। अगर प्रस्तावित कच्चे बाईपास पर नया बस अड्डा बनाया जाए तो शहरवासियों को जाम की समस्या से राहत मिलेगी और समय बचेगा। लेकिन काफी समय बाद भी बस स्टैंड का निर्माण शुरू नहीं हो पाया है।\\\' -दिनेशसैनी, प्रधान, सैनी धर्मशाला सभा।
पूर्व सरकार में हुई थी घोषणा
जींदशहर में बसों की अधिक आवाजाही से शहर में लगने वाले जाम की समस्या को देखते हुए तत्कालीन सीएम भूपेंद्र सिंह हुड्डा ने 3 जून 2012 को जींद विकास रैली में शहर के बाहर नए बस स्टैंड बनाने की घोषणा की थी। इसके बाद जिला प्रशासन को जमीन तलाशने के आदेश दिए थे। प्रशासन ने पहले तो रोहतक रोड बाईपास पर जमीन चिह्नित कर बस स्टैंड बनाने की फाइल सरकार को भेजी थी। लेकिन इसमें राजनीतिक पहुंच के कारण जमीन मालिकों ने इस फाइल को रद्द कराकर अन्य जगह पर बस स्टैंड बनाने की मांग की। बाद में प्रशासन ने जींद से गोहाना सफीदों रोड के बीच कच्चे बड़े बाइपास पर बस स्टैंड बनाने के लिए करीब 12 एकड़ जमीन अधिग्रहण के प्रस्ताव को सरकार ने मंजूरी दी थी। मगर बस स्टैंड का निर्माण प्रक्रिया की ओर सरकार ने ज्यादा ध्यान नहीं दिया। इसके बाद कांग्रेस सरकार चली गई। वर्ष 2014 में भाजपा सरकार आने के बाद जिला प्रशासन ने दोबारा बस स्टैंड निर्माण की फाइल को पेश किया तो सरकार ने इस पर अपनी मोहर लगा दी।
शहर में नहीं आएंगी बाहरी बसें
नयाबसस्टैंड बनने से शहर के बाहर बाईपास के रास्ते सारी बसें सीधी बस स्टैंड पर जाएंगी। शहर में बसों की इंट्री होने से जाम की समस्या नहीं रहेगी। इतना ही नहीं लंबे रूटों की बसों में सफर करने वाले यात्रियों का शहर में जाम में फंसने से समय बर्बाद नहीं होगा, बल्कि बसें बाहर की बाहर अपने गंतव्य की ओर रवाना हो जाएंगी।
जींद. कच्चेबाईपास पर नए बस स्टैंड के लिए अधिगृहीत जमीन।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva